

R E P U B L I K A H R V A T S K A

VARAŽDINSKA ŽUPANIJA

GRAD VARAŽDINSKE TOPLICE

GRADSKO VIJEĆE

KLASA: 406-01/25-01/5

URBROJ: 2186-26-01-25-1

Varaždinske Toplice, rujna 2025.

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 15. stavka 2. Zakona o javnoj nabavi („Narodne novine“, broj: 120/16, 114/22), članka 31. Statuta Grada Varaždinskih Toplica („Službeni vjesnik Varaždinske županije“, broj: 10/21) i članka 26. Poslovnika Gradskog vijeća Grada Varaždinskih Toplica („Službeni vjesnik Varaždinske županije", broj: 7/13, 26/13, 4/18, 83/19, 10/21, 71/21, 89/21, 102/22), Gradsko vijeće Grada Varaždinskih Toplica na sjednici održanoj dana rujna 2025. godine, donosi

O D L U K U

o izmjeni i dopuni Pravilnika o provedbi postupaka jednostavne nabave

Članak 1.

U Pravilniku o provedbi postupaka jednostavne nabave („Službeni vjesnik Varaždinske županije“, broj: 7/23, 103/24), u članku 3. stavku 1. iza riječi : „potvrda e-poštom“, nadodaju se riječi: „, putem elektroničkog sustava“.

Članak 2.

Članak 12. stavak 1. mijenja se i glasi:

„Ponude se u pravilu dostavljaju putem odgovarajućeg elektroničkog sustava, dok se iznimno dostava ponuda putem pošte ili osobnom dostavom omogućava ukoliko je to određeno odlukom kojom se postupak nabave započinje.“

Članak 3.

Sve ostale odredbe osnovnog Pravilnika o provedbi postupaka jednostavne nabave ostaju na snazi.

Članak 4.

Ova se Odluka objavljuje u „Službenom vjesniku Varaždinske županije“, a stupa na snagu osmog dana od dana objave.

PREDSJEDNIK

GRADSKOG VIJEĆA

Josip Hajduk, bacc. ing. aedif.